ועדת העלייה, הקליטה והתפוצות, כנסת 25, פרוטוקול מספר 128, 2024-01-16 00:00

עודד פורר: אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-16 בינואר 2024, ו' בשבט התשפ"ד

עודד פורר:  הדיון בנושא קיצוץ תקציבי משרד העלייה והקליטה ומשרד הבינוי והשיכון לטובת העולים

עודד פורר:  הדיון הזה מתקיים לבקשתו של חבר הכנסת בליאק

עודד פורר:  אנחנו מדברים על הצעת תקציב שאושרה בממשלה, שהוחלט על הפחתת 20 מיליון שקל ב-2024

עודד פורר:  המשמעות היא פגיעה חדה בעולים החדשים הקשישים, בזכאות שלהם לסיוע בשכר דירה, וביכולת שלהם להתקיים

עודד פורר:  ממש הרעה משמעותית

מירב כהן: 20?     

עודד פורר: 2024, 20 מיליון שקל

ולדימיר בליאק: זה ירד

מירב כהן: אה, זה ירד

מירב כהן:  אוקיי

מירב כהן:  זה היה 40

ולדימיר בליאק: היה 40, כן

עודד פורר: אז אני מבקש, כדי שלא נחזור על הדברים, חבר הכנסת בליאק, שביקש את הדיון

עודד פורר:  במהירות, כי אנחנו צריכים את זה עכשיו

עודד פורר:  בבקשה

ולדימיר בליאק: תודה רבה

ולדימיר בליאק:  אני, קודם כול, מתנצל מראש שאני לא אוכל להישאר עד הסוף, כי במקביל בוועדת הכספים מתנהל דיון על פיצוי לעסקים, ואני צריך להיות שם

ולדימיר בליאק:       אני רוצה להודות לך על ההיענות המהירה

ולדימיר בליאק:  אני חושב שהדיון הזה הוא חשוב

ולדימיר בליאק:  אני, כשראיתי בשבוע שעבר את הגרסה הראשונה של הצעת המחליטים, על הקיצוץ של 40 מיליון שקל בסיוע לשכר דירה, האמת שאני לא האמנתי

ולדימיר בליאק:  ולמה לא האמנתי? כי לא מזמן, אני חושב שב-2 בדצמבר, ראש הממשלה, במסיבת העיתונאים, כשידברו על קיצוץ, על סגירת המשרדים המיותרים, הוא אמר ש-2 מיליארד שקל זה כסף קטן

עודד פורר: לא, גם יש כסף לכולם

ולדימיר בליאק: יש כסף לכולם

ולדימיר בליאק:  ואם כבר סוגרים משרדים מיותרים, יש רעיון לסגור משרדים מיותרים, אז הכסף קטן

ולדימיר בליאק:  אבל, מול זה, לקצץ 40 מיליון שקלים

ולדימיר בליאק:  בגרסה הראשונה זה היה 40 מיליון ובגרסה השנייה זה ירד ל-20 מיליון שקלים, אבל זה לא פחות חמור בעיני

ולדימיר בליאק:  ולפגוע נקודתית בעולים, והפגיעה היא בעולים הכי עניים, ש-1,200-1,300 שקלים האלה עבורם הם קריטיים למחייה

ולדימיר בליאק:  זה פשוט חוצפה

ולדימיר בליאק:  אני חושב שאין לזה מקום

ולדימיר בליאק:  אני חושב שאגף התקציבים והממשלה יצטרכו באמת להסביר לנו איך הם הגיעו למקום הזה

ולדימיר בליאק:  ואם נכנסים לפרטים, אז הקבלה לגבי מספר הסירובים מול המצב העגום של הדיור הציבורי, גם לזה אין מקום

ולדימיר בליאק:      ואני חושב שבאמת מול הסירוב של הממשלה לקצץ באופן מהותי בכספים הקואליציוניים והיעדר סגירת המשרדים המיותרים – הצעד הזה הוא צעד שאין לו מקום

ולדימיר בליאק:  תודה רבה

עודד פורר: תודה

עודד פורר:  חברת הכנסת, מירב כהן

מירב כהן: קודם כול, יישר כוח על הדיון המאוד-מאוד חשוב הזה

מירב כהן:  אני רק רוצה להזכיר שבסוף זה מלמד על סדרי העדיפויות של הממשלה הזו

מירב כהן:  להזכיר לכם, אנחנו כולנו היינו שותפים בממשלה אחרת

מירב כהן:  ובממשלה שלנו העלנו את הסיוע בשכר דירה לקשישים עניים בסדר גודל של 800 שקלים לחודש

מירב כהן:  זה בנוסף להעלאה שעשינו בקצבת הבטחת הכנסה של כ-580 שקלים בחודש

מירב כהן:  זאת אומרת, הבאנו לאנשים 1,400 שקלים בחודש, העלאה לקבוצה הכי חלשה: עניים, עולים חדשים, מבוגרים

מירב כהן:  וההצעה שמונחת פה מלמדת על סדרי העדיפויות – למה יש כסף ולמה אין כסף

מירב כהן:      ועוד יותר חורה לי, שמכל הסיוע הציבורי – שכולו חשוב – אנשים שמגיעים ונאלצים לקבל סיוע בשכר דירה או בדיור ציבורי אלה אנשים קשי יום שצריך לסייע להם, זו החובה שלנו; אבל, משום מה בחרו רק את העולים, רק את העולים, אולי כי יודעים שהם פחות יצליחו להגן על עצמם

מירב כהן:  ולי יש תחושה מאוד קשה ברמה הערכית

מירב כהן:  כאילו אנחנו הולכים על הטרף הקל

מירב כהן:  הרי, הם לא ייצאו לרחובות, הם לא ילכו להתראיין

מירב כהן:  רבים מהם אפילו לא יודעים את השפה העברית

מירב כהן:  אני רואה אותם בהוסטלים שלהם

מירב כהן:  זה מבייש

מירב כהן:  מבייש שזו הקבוצה שבחרנו לפגוע בה

עודד פורר: אני רק אגיד – מה הם כן יעשו? הם יוותרו על ארוחה, הם לא ידליקו חימום בחורף, ולא ידליקו חשמל

עודד פורר:  את זה הם יעשו

עודד פורר:  או שהם לא יקנו את התרופות שהם צריכים

מירב כהן: אני רוצה להגיד לך גם עוד משהו

מירב כהן:  איפה הממשלה שדואגת לכולם? זאת אומרת, אתה יודע, אנחנו היינו בממשלה, כשאני באתי לדיוני התקציב ונלחמתי כדי שיעלו את קצבת הבטחת הכנסה לקשישים העניים, האם הלכתי ושאלתי "רגע, הם ה'בייס' שלי? הם הבוחרים שלי? עשיתי בקרבם סקרים? הם חברים במפלגה שלי?" – לא

מירב כהן:  לא

מירב כהן:  אלה אנשים שזקוקים לעזרה אז צריך לעזור להם

מירב כהן:  והנחת היסוד הזו נעלמה מהעולים

מירב כהן:  אין יותר את זה

מירב כהן:  הכול סופר מגזרי

מירב כהן:  וזה עצוב לי

מירב כהן:  זה עצוב לי כי זה עושה חוסר צדק שזועק לשמיים

מירב כהן:       עכשיו, מעבר לקיצוץ שיש כאן, יש פה הרבה דברים שצריכים לברר

מירב כהן:  כי יכול להיות שאלפי-אלפי אנשים יישארו בלי סיוע בכלל

מירב כהן:  למשל, אומרים, הרי, היום אם מישהו הוא זקן, אז גם אם חלפו יותר מ-15 שנה מאז שהוא עלה לארץ הוא עדיין זכאי לסיוע בשכר דירה או לדיור ציבורי בגלל גילו

מירב כהן:  כי מבינים שאם הוא עלה בגיל מבוגר, הסיכוי שלו להסתדר ולהיטמע בחברה ולמצוא עבודה ולהגיע לעצמאות כלכלית, נמוך מאוד

מירב כהן:  אתם יודעים, מי שהוא צעיר ויכול לעבוד, אנחנו צריכים לעשות הכול כדי לדרבן אותו לצאת ולעבוד

מירב כהן:  אבל, מי שמבוגר, והגיע לכאן בשלב מבוגר של חייו, צריך לעזור לו

עודד פורר: ברור, ברור

מירב כהן: אז זה כנראה לא כל כך ברור

מירב כהן:  כי אני רואה שבעצם לא יהיה יותר את התור הזה שאם אתה מבוגר ייתנו לך, בעצם בכל שלב נתון אתה תהיה זכאי, אלא מגבילים את זה

מירב כהן:  אז השאלה הנשאלת היא מה קורה עם מי שעכשיו, 20% ממי שממתין בתור לדיור ציבורי ממתין כבר למעלה מ-15 שנה

מירב כהן:  מה קורה איתם לפי מה שכתוב פה? עכשיו, יותר מזה, הם אומרים שאם אתה מסרב יותר משלוש פעמים אז אתה כבר לא זכאי

מירב כהן:  מענישים אותך

מירב כהן:  בסדר, אני מוכנה

מירב כהן:  אבל, האם יש פה איזשהו סטנדרט שאומר מהי דירה ראויה, שאם אתה מסרב לה אתה נענש

עודד פורר: ברור, ברור

מירב כהן: אם אתם מביאים לי סטנדרט ראוי למגורים – בסדר

מירב כהן:  אבל, מה? אתם הולכים ומענישים אותם כשיש מקומות שהם לא ראויים למגורים

מירב כהן:  אז כמה אנשים עכשיו לא יהיו זכאים יותר, ואני מבינה שמי שמסרב לא רק שלא יקבל דיור ציבורי, גם לא יקבל סיוע בשכר דירה

מירב כהן:  ממה שכתוב

מירב כהן:  אני אשמח לשמוע

עודד פורר: בואו נשמע את גורמי המקצוע

עודד פורר:  משרד הקליטה

אלעד זכות: אני אלעד זכות, סמנכ"ל אסטרטגיה ותקציבים

אלעד זכות:  לא בתפוצות, כמו שאמרתי, משרד העלייה והקליטה בלבד

אלעד זכות:  א' אנחנו כמשרד גם מברכים על הדיון

אלעד זכות:  באמת הנושא מאוד-מאוד חשוב

אלעד זכות:  אנחנו רואים כמשרד, בדיוק כמו שאמרתם, את החשיבות בסיוע כלכלי לעולים, לעולים ותיקים, לאלה שנדרשים לסיוע בדיור ולסיוע כלכלי

אלעד זכות:  ועמדנו על כך לאורך כל הדיונים שבאמת כן יישאר מה שאפשר

אלעד זכות:  אנחנו כן מדברים על מדיניות של תקציב שכולנו מכירים

אלעד זכות:  אנחנו יודעים את המצב, מבחינת המלחמה

אלעד זכות:  כולכם קוראים את הכותרות

אלעד זכות:  ואני לא אכנס למשרדים אחרים, אבל לא נראה שזה הסיוע היחיד שדנו בו בליל התקציב

אלעד זכות:      חשוב להבהיר כמה דברים לאור מה שהעלית, מירב

אלעד זכות:  דבר ראשון, כל מי שמקבל כיום סיוע ימשיך לקבל סיוע

אלעד זכות:  ועמדנו על זה

אלעד זכות:  זאת אומרת, אנחנו מדברים רק על דור ב'

אלעד זכות:  כל מי שכרגע מקבל סיוע, ימשיך לקבל את אותו סיוע

אלעד זכות:  הדבר השני הוא שגם אותם אלה שמסרבים מעל 3 פעמים, עמדנו על כך שהם לא יפסיקו לקבל סיוע – הם יקבלו את הסיוע המקביל במשרד השיכון

אלעד זכות:  זאת אומרת, לא את התוספות הנדרשות לעולים, לצערנו, אבל הם כן יקבלו סיוע

אלעד זכות:  וככה, ההצגה של, לא תהיה פה איזושהי פגיעה כמו שזה הוצג

אלעד זכות:  למרות שכן יש פה איזושהי התכנסות

ולדימיר בליאק: התכנסות כלומר פגיעה

מירב כהן: בסוף אשאל כי אני לא הבנתי עד הסוף

מירב כהן:  אני אתן לך להשלים ואז אני אשאל, שאני לא אפריע

אלעד זכות: אוקיי

אלעד זכות:  הדבר השלישי שחשוב לי להבהיר הוא מה שדיברת, על ההגבלה של 15 השנים שהייתה עד עכשיו, תישמר, במובן הזה שמעל ל-15 שנה מיום העלייה אתה לא תקבל, אבל אם אתה עולה שתוך 15 שנה נכנס לגיל הזכאות לקצבת זקנה, זאת אומרת לגיל הפרישה, לצורך העניין; 52, 57 היום, נדבר – יהיה אפשר לקבל את הסיוע המוגדל

אלעד זכות:  ואילו, אלה שלא יהיו בתוך ה-15 שנה יקבלו סיוע של משרד השיכון, רק לא את הסיוע המוגדל

מירב כהן: הלכתי קצת לאיבוד

מירב כהן:  אפשר אולי לפרק את זה שאלה-שאלה?     

אלעד זכות: אוקיי, אז בואו נעשה סדר מהתחלה

מירב כהן: אני יכולה לשאול שאלה? פשוט זה מסובך

אלעד זכות: מה שתרצי, או שאני אציג רגע את השינויים

עודד פורר: תני לו רגע להציג הכול

מירב כהן: אוקיי, אז תציג, ואם אני לא אבין אני אשאל

אלעד זכות: אוקיי

אלעד זכות:  אז שינוי אחד שנעשה הוא מה שקרוי "המתקששים"

אלעד זכות:  זאת אומרת, אנשים שלא עולים ביום הפרישה אלא עולים, יכולים לעלות גם בגיל 20, לצורך העניין

אלעד זכות:  המצב הנתון היה, להבנתי, עד עכשיו, שגם אם עלית בגיל 20, החל משנת 1989 שהמדיניות השתנתה, ביום הגיעך לגיל הפרישה היית מקבל את הסיוע המוגדל

אלעד זכות:  אותו סיוע מוגדל שבאמת אמרת בצדק שהוא הוגדל, ובצדק הוא הוגדל

אלעד זכות:  עכשיו, המצב החדש שייכנס לתוקף הוא שאם אתה עולה 15 שנה לפני גיל הזכאות לקצבת אזרח ותיק, גיל הפרישה, מה שנקרא - אתה תהיה זכאי לסיוע המוגדל

אלעד זכות:  ואם אתה לא, זאת אומרת, נגיד שעלית בגיל 25 או 25 ותגיע לגיל הזקנה – לא תישמר לך אותה הגדרת עולה, אלא תקבל את הסיוע הרגיל של כל אזרח ותיק אחר

ולדימיר בליאק: אבל זה לא 20, 25; זה 52, 52 עד הפרישה – 15 שנה

אלעד זכות: כן, בסדר, אני אומר, גיל הפרישה גם אמור להידחות

ולדימיר בליאק: אם עלית בגיל 50, אז לא תקבל

אלעד זכות: לשים ההדגמה, שיהיה יותר ברור, בואו נדבר על גיל 20

זאב אלקין: לא, לא, לא

ולדימיר בליאק: 20 זה לא רלוונטי

ולדימיר בליאק:  50 זה כן רלוונטי

זאב אלקין: לא, אני אסביר לך, שנייה

אלעד זכות: רגע, לטובת ההצגה

אלעד זכות:  אבל, הנקודה החשובה שלי להגיד, שוב - - -     

זאב אלקין: אבל, על סמך מה נבחר המספר הזה, 15?     

אלעד זכות: נאמר שהאוצר רצה יותר מ-15

אלעד זכות:  קודם כול, אנחנו עמדנו על זה שלא יוגבל לגמרי

אלעד זכות:  וגם, האוצר, כשהציג את ההצעה, דיבר על מספר שנים יותר נמוך, מתוך אותה הבנה של מה זה אזרח ותיק

תאיר ראבוחין: אני רגע אתערב, אני תאיר מאגף תקציבים

תאיר ראבוחין:  האופן שבו הדברים מוצגים, רק אשים על דיוקם, גם מספר 15 וגם ה-3 סירובים זה לא המצאה, זו בסך הכול התאמה של הזכות הנוספת שיש לעולים לזכות שקיימת היום של משרד השיכון

זאב אלקין: אבל, בעניין של 15, אני אסביר לך למה זה לא נכון

זאב אלקין:  זכות סירוב, תכף נדבר עליה

זאב אלקין:  בעניין של 15 יש תהליך מקצועי שהובל דווקא על ידי משרד הקליטה, שעסק בכל הסוגייה הזאת של המתקששים

זאב אלקין:  מהתהליך הזה היה ברור שאין שום סיכוי להגיע לפנסיה נורמלית והסדר כלכלי נורמלי למי שנמצא בארץ בגיל העבודה פחות מ-25 שנה

עודד פורר: לדעתי, זה דוח שאתה הכנת לבקשת הממשלה

זאב אלקין: אמת

זאב אלקין:  אמת

זאב אלקין:  אני עמדתי בראש הוועדה הזאת כשהייתי שר העלייה והקליטה

זאב אלקין:  ישבו שם כולם, כולל אגף תקציבים, וזו מסקנה על דעת כולם

זאב אלקין:  למה? כי ממוצע של שנים, רגיל, לכל אזרח במדינה, לצבירת זכויות פנסיה נורמליות, זה סביב 30 שנה

זאב אלקין:  זה בערך, ככה בנויה נוסחת הפנסיה הישראלית, על לפחות 30 שנים של עבודה

ולדימיר בליאק: 2% בשנה, כן

זאב אלקין: בדיוק

זאב אלקין:  ואז זה מביא אותך לסדר גודל 60%, שזה פנסיה מינימלי

זאב אלקין:  15 שנה לא מאפשרים להגיע לשם, ולכן, גם 16 ו-17 ו-18 שנה מביאים בדרך כלל את העולה הזה כשהוא יוצא לגיל הפנסיה, לא לפנסיה נורמלית של 60% מהשכר שלו כפי שקורה לגבי האזרחים הוותיקים שנולדו פה או עלו הרבה זמן לפני, אלא לצורך קבלת השלמת הכנסה

זאב אלקין:  מה שהכניס אותו בעבר לתוך העולמות האלה של הזכאות לדיור

זאב אלקין:  ועכשיו אתם לוקחים לו את זה

תאיר ראבוחין: לא, אני אדייק

תאיר ראבוחין:  קשיש, בלי קשר, גם אם הוא עולה וגם אם לא, אבל בוא נניח שיש קשיש שעלה 25 שנה לפני, ניקח את הדוגמה שלך

תאיר ראבוחין:  הוא הגיע לגיל פרישה ולצערנו צריך לקבל השלמת הכנסה כי הוא לא צבר מספיק

זאב אלקין: נכון

תאיר ראבוחין: הוא יקבל את הסיוע הזה ממשרד השיכון

זאב אלקין: כן, אבל השלמת הכנסה לא לוקח בחשבון את הסוגייה הדיורית

תאיר ראבוחין: הוא יקבל, אבל, קשיש זכאי השלמת הכנסה זכאי להיכנס לתורים ולקבל את הסיוע המוגדל של משרד השיכון

זאב אלקין: אבל, הוא שונה בסדר גודל ממשרד הקליטה

זאב אלקין:  הוא משמעותי

תאיר ראבוחין: לא

זאב אלקין: מה לא? ודאי שכן

תאיר ראבוחין: גובה הסיוע המוגדל הוא זהה

זאב אלקין: לא, לא

זאב אלקין:  קשיש, תסמכי עליי, קשיש במשרד השיכון שעומד בתור של משרד השיכון

זאב אלקין:  בכלל, קודם כול, קשיש במשרד השיכון לא זכאי לדיור ציבורי לפי ההגדרה שלו

זאב אלקין:  הוא עומד בתור ייחודי לפתרון של בתי גיל זהב

תאיר ראבוחין: הוא זכאי להשלמת הכנסה

זאב אלקין: הוא זכאי להשלמת הכנסה

זאב אלקין:  השלמת הכנסה לא לוקחת בחשבון דיור בכלל

זאב אלקין:  קשיש שמקבל השלמת הכנסה וגר בווילה, וקשיש שמקבל השלמת הכנסה ואין לו דירה בבעלותו והוא צריך לשכור דירה מהכסף שהוא מקבל – מקבלים אותה השלמת הכנסה בדיוק

זאב אלקין:  השלמת הכנסה לא לוקחת בחשבון במדינת ישראל מרכיב דיור

זאב אלקין:  היא בונה על זה שיש לבן-אדם דירה

זאב אלקין:  ככה היא מחושבת

זאב אלקין:  בשונה מוותיק, לעולה בדרך כלל אין דירה

זאב אלקין:  או שיש לו דירה שהוא צריך לשלם עליה משכנתא, שזה בערך אותו דבר

זאב אלקין:  לפעמים אפילו יותר גרוע כי המשכנתא אפילו יותר גבוהה משכר דירה

זאב אלקין:       ולכן, הוא נכנס למצב אחר לחלוטין, שחלק מהפתרון למצב הזה היה גם הזכאות הזאת לדיור ציבורי וקבלת סיוע מוגדל

זאב אלקין:  אם הוא הולך למשרד השיכון הוא לא זכאי לדיור ציבורי, הוא זכאי לתור של בתי גיל זהב, שהתור הזה מזכה אותו בסיוע מסוים, שהוא הרבה פחות ממה שהסיוע היום לזכאי של משרד הקליטה

זאב אלקין:  ולכן, הוא נתקע

זאב אלקין:      עכשיו, להגביל את זה בשנים, יכול להיות לזה היגיון

זאב אלקין:  אבל, צריך להגביל את זה בשנים שהן רלוונטיות לצבירת זכויות פנסיוניות נורמליות, שיאפשרו לאותו קשיש גם לשלם משכנתא או כל דבר אחר, כמו כל אזרח ישראלי ותיק

זאב אלקין:  ולכן, קו פרשת המים לא צריך 15 שנה, אלא הוא צריך להיות באזור 25-30 שנה, שזה הזמן, לפחות כל עוד שהמדינה לא עשתה מה שהמלצנו בזמנו – תוכנית פנסיה מוגברת, יותר מהירה, נותנת כל מיני הטבות מס, שמאפשרת לצבור פנסיה למי שעלה בגיל יותר קרוב לפנסיה יותר מהר מאשר 30 שנה – המדינה חייבת לתת את מרווח הבטחון הזה

זאב אלקין:  ולכן הוא היה קיים

זאב אלקין:      אז הוא לא היה מוגבל בזמן, אז אתם רוצים להגביל את זה בזמן – אני מבין

זאב אלקין:  אבל, המספר הנכון הוא לא 15

זאב אלקין:  כי 15 נתון מעולמות אחרים של אנשים אחרים

עודד פורר: נתון מהסיוע המיידי שניתן לעולה חדש ללימודי עברית, לתחומים כאלה

עודד פורר:  הוא לא רלוונטי בהקשר הזה של קשיש ופנסיה

זאב אלקין: ולכן המספר הזה הוא לא נכון

זאב אלקין:  אם אתם רוצים כבר ללכת לכיוון הזה, צריך לשנות אותו לפחות ל-25 אם לא ל-30

זאב אלקין:  זה המספר הנכון

זאב אלקין:  ואז זה באמת יפתור עיוותים מהסוג שאת מדברת עליהם

זאב אלקין:  בן אדם שעלה לפה בגיל 20 או 25, הוא לא צריך להיות זכאי לזה

זאב אלקין:  אבל, את לא יכולה לפגוע באנשים שאין להם, גם אם הם יתאמצו ויצאו מגדרם, אין להם יכולת לצבור פנסיה בנוסחת פנסיה במדינת ישראל בקצב הנדרש כדי לפתור לעצמם גם בעיות דיור

ולדימיר בליאק: לדעתי, היום ברשימה של מקבלי סיוע מוגדל לא תמצא אף אחד שעלה בגיל 20

קריאה: אחרי שנת 1989

עודד פורר: אולי אולגה תגיד

אולגה דדון: אין לי פה נתון כרגע, אז אני לא אוכל להתייחס

אולגה דדון:  אני רק אומר ש-15 שנה זכאות לדיור ציבורי, כמח שאתם בטח מכירים על פי החלטות קודמות, על פי סיכומים קודמים – 15 שנה מיום העלייה לכל קבוצות הזכאים

אולגה דדון:  לקשישים שמגיעים כקשישים, ומתקששים בתוך 15 שנה – הזמן לא מוגבל

אולגה דדון:  ומכאן נבע המספר של 15 שנה

אולגה דדון:  זה לא חדש, זה לא משהו שהומצא

זאב אלקין: כן, אבל הוא לגבי קבוצות אוכלוסייה אחרות

אולגה דדון: גם לגבי קשישים, אנחנו תמיד, הרי, אמרנו

אולגה דדון:  כי מי שמתקשש בתוך 15 שנה, ומי שמגיע כקשיש ומתחיל לקבל סיוע, התקופה שלו לא מוגבלת

אולגה דדון:  זה לא השתנה

אולגה דדון:  זה לא השתנה

זאב אלקין: אז מה כן?     

עודד פורר: אז מה השתנה?     

אולגה דדון: אנחנו מדברים על כאלה שהתקששו אחרי 15 שנה בארץ

זאב אלקין: נו, זה השתנה

אולגה דדון: נכון

זאב אלקין: בעבר הם היו זכאים

עודד פורר: על זה דיברנו

עודד פורר:  שהם היו זכאים מהסיבה שלא לקחו את הנושא של ה-15 שנה בעניין שאין מספיק זמן לצבירה של פנסיה

עודד פורר:  זאת אומרת, יש פה רגע - - -     

זאב אלקין: זאת הייתה הסיבה שהם היו במעמד מיוחד

עודד פורר: אם הייתה לך פנסיה, לא היית נמצא בבעיה הזו

עודד פורר:  כיוון שאתה נמצא בבעיה הזו, אז עכשיו צריך לתת לה מענה

עודד פורר:  והמענה הוא בפער דווקא בין ה-30 ל-15 שנה

אולגה דדון: הבנתי

עודד פורר: אז צודק חבר הכנסת אלקין

עודד פורר:  אני חושב שצריך להיות נגיד 30

עודד פורר:  אם לא 30 אז, תראו, בסוף, חבר'ה שהגיעו מספיק זמן מראש, גם מהיכרותי עם רוב העלייה, כנראה שהם עם דירה

עודד פורר:  כנראה שהם עם דירה

עודד פורר:  אפילו כאלה שהם ב-20-25 שנה, הרבה מהם כבר עשו את המאמץ

ולדימיר בליאק: הנה, אני הדוגמה המייצגת

ולדימיר בליאק:  אני עליתי בגיל 25

ולדימיר בליאק:  לא זקוק לסיוע בשכר דירה

עודד פורר: כן, היה, אגב, זה נכון

עודד פורר:  גם היו הטבות אחרות במשכנתאות וכולי

עודד פורר:  כן, דברים נוספים?     

אלעד זכות: לא, א' אם עצבנה אותך הדוגמה אז אני מתנצל

ולדימיר בליאק: לא, לא

ולדימיר בליאק:  ממש לא

זאב אלקין: לא, כי היא מפספסת את הסיבה

ולדימיר בליאק: היא פשוט לא נכונה

אלעד זכות: להבנתי, אין בעיה

אלעד זכות:  תנו לי להגיד רגע

אלעד זכות:  לא התכוונתי לזה

אלעד זכות:  זה כן בשביל רגע להסביר את ההבדל בין ה-15 שנה ליותר מ-15 שנה

אלעד זכות:  ולהבנתי, כן יש אנשים, אנחנו מדברים על עשרות שנים אחורה שעלו לארץ, אנחנו מדברים על מספרים יותר גבוהים

אלעד זכות:  זה, שוב, אם אתם רוצים לבדוק את הנתונים – נבדוק

עודד פורר: הדוגמה הטובה היא להגיד אפילו, לקחת את גיל 40

עודד פורר:  כי גם בהתייחסות, אפילו של משרד הקליטה, כשהוא מחלק – יש עולים שעלו לפני גיל 40 ויש עולים שעלו אחרי גיל 40

עודד פורר:  בהרבה מאוד סטטיסטיקות שהמשרד עושה הוא מסתכל על זה

עודד פורר:  למה? כי מי שעולה לפני גיל 40, גם מבחינת הכושר התעסוקתי שלו, היכולת שלו לעשות שינויים תעסוקתיים, היכולת שלו ללמוד משהו וללכת – זה אחרת מאשר מישהו שעולה לפני

עודד פורר:  לקחו את זה, זה איזשהו מקום, עכשיו זה בערך 27 שנה לפנסיה

זאב אלקין: לגברים

זאב אלקין:  לנשים זה גיל אחר

ולדימיר בליאק: היה לפני כמה שנים הרבה שיח סביב הנושא הזה, סביב נושא הפנסיה

ולדימיר בליאק:  ואז בדקנו את זה

ולדימיר בליאק:  היו הרבה מאוד מחקרים

ולדימיר בליאק:  אז זה מ-38 וצפונה

עודד פורר: כן

מירב כהן: אני גם רציתי להבין מה קורה עם מי שעכשיו כבר ממתין

מירב כהן:  זאת אומרת, אלעד, מה קורה עם מי שעכשיו ברשימת המתנה? הוא עדיין זכאי לעד?     

אלעד זכות: אז אני אחזור על שלוש ההבהרות שחשוב רגע להבהיר

אלעד זכות:  דבר אחד זה דור א' ודור ב'

אלעד זכות:  זאת אומרת, כל מי שהיום מקבל את אותו סיוע ימשיך לקבל, כמו שאולגה אמרה, בלי הגבלה

אלעד זכות:  זה דבר ראשון

אלעד זכות:  רק חדשים שיגישו את הבקשה לדיור ציבורי ויעמדו ברשימת ההמתנה ויקבלו את הזה, הם בעצם, נבחן את התהליך ל-15 שנה

אלעד זכות:  חשוב לי כן להגיד שאתם מציגים אמירה, אני לא אכנס למה ההגדרה של אזרח ותיק ומתי אתה מצפה לפנסיה או לא – כן הצד שלנו היה לעמוד על זה שזה 15 כי הדיבור היה על מספרים הרבה יותר נמוכים

אלעד זכות:  חשוב לי להגיד את זה

זאב אלקין: אבל, 15 הוא לא מספק

אלעד זכות: דבר שני, לגבי השאלה ששאלת, לגבי הסירובים, שלושה סירובים – זה לא שאותו בן אדם שמסרב 3 פעמים לאותו דיור לא יקבל כלום

אלעד זכות:  הוא לא ייזרק

אלעד זכות:  הוא פשוט יקבל את כמו בגובה משרד השיכון, מה - - -     

מירב כהן: אבל, זה פחות ממה שמקבל - - -     

עודד פורר: סליחה

עודד פורר:  בואו גם נהיה הוגנים

עודד פורר:  אנחנו יודעים מה אפשר להציע ומה זה

עודד פורר:  אם אני אציע לבן-אדם, קודם כול, אני לא יודע מה התנאים שקבעתם; האם זה באותה עיר

מירב כהן: כן

עודד פורר: זה אחד

עודד פורר:  דבר שני, מה הרמה של הדירה שאתה מציע?     

מירב כהן: בדיוק

עודד פורר: כי אנחנו יודעים את המצב של הדיור הציבורי

עודד פורר:  אתה יכול להציע לו שלוש חורבות – ברור שהוא יגיד לך לא

מירב כהן: בדיוק

מירב כהן:  הדבר ההוגן זה לייצר לפחות סטנדרט של דירה שצריכה לעמוד בו, ואם לזה הוא מסרב אז אוקיי, תספרו לו את זה

מירב כהן:  אבל, זה לא הוגן לתת לו

אולגה דדון: ולכן, הנהלים קבעו, אנחנו לא אומרים פה שלושה סירובים וגמרנו

אולגה דדון:  בוודאי שמדובר בהצעה תקנית, ביישוב מבוקש או יישוב מגורים

אולגה דדון:  אנחנו נבחן ונבנה תהליך מאוד-מאוד מסודר

אולגה דדון:  אנחנו בוודאי רוצים למזער - - -     

מירב כהן: והדבר השני הוא - - -     

דני גיגי: כולל תיעוד של ההצעות

דני גיגי:  זאת אומרת, אחת הבעיות זה שהרבה פעמים אומרים "הצענו", ולא מציעים

אולגה דדון: בוודאי שיהיה תיעוד של ההצעות

ולדימיר בליאק: אז יכול להיות שצריך קודם לבנות את הקריטריונים

מירב כהן: ואז לאשר

ולדימיר בליאק: ואחר כך לבחון את הקיצוץ

אולגה דדון: לא, אנחנו נבנה את הנהלים לגבי התייחסות לדירה תקנית, הצעה תקנית

ולדימיר בליאק: לא, זה בסדר, אני איתך

מירב כהן: אז לא תספרו לו את השלושה עד שיהיה סטנדרט

עודד פורר: זאת אומרת, יהיה סטנדרט של דירה

זאב אלקין: לא, זה לא יעזור

מירב כהן: לא תספרו את שלושת הסירובים עד אשר יש סטנדרט לדירה ראויה

זאב אלקין: תרשו לי

זאב אלקין:  הרי, אתם לא מנהלים את הבנק של הדיור הציבורי של מדינת ישראל

זאב אלקין:  מנהל אותו משרד השיכון באמצעות בעיקר "עמידר"

זאב אלקין:  ופה אני הייתי מבחין בצורה ברורה בין שני פתרונות; דירות – שזה כלל האוכלוסיות, ולקשישים זה בתי גיל זהב או מקבצי דיור

זאב אלקין:  עכשיו, במקרה של בתי גיל הזהב ומקבצי דיור, יש הגיון במה שאתם אומרים

זאב אלקין:  כי בסוף בן אדם מקבל עכשיו סיוע מוגדל בגלל שהמדינה לא סיפקה לו את הפתרון

זאב אלקין:  אם היא מספקת לו פתרון בעיר מגוריו וכולם בערך באותה איכות, קצת יותר או קצת פחות – אם הוא מסרב, זה סימן שהוא רוצה את הסיוע המוגדל ולא את הדיור

מירב כהן: אבל, לא יהיה לו עכשיו סיוע מוגדל

מירב כהן:  הם לוקחים לו את הסיוע המוגדל

זאב אלקין: רגע, רגע

זאב אלקין:  לא, אני אומר שלוקחים לו רק אם הוא מסרב שלוש פעמים

מירב כהן: אבל גם לא יהיה לו סיוע מוגדל אחר כך

זאב אלקין: אז אני אומר שוב

זאב אלקין:  המטרה היא, המטרה של סיוע מוגדל היא לתת פתרון לזמן שבן-אדם לא הגיע לדירה

ולדימיר בליאק: כלומר, להבחין בין דירה ללא דירה

זאב אלקין: אם מציעים לו דירה בדיור הציבורי בסגנון מקבץ דיור או בית גיל זהב והוא סירב שלוש פעמים – זה לא תקין

זאב אלקין:  הוא צריך, בעיני, לקחת או לוותר על הסיוע המוגדל

מירב כהן: כי זה ברמה יותר טובה, אתה מתכוון?     

זאב אלקין: כי אין הבדל כל כך

ולדימיר בליאק: כי זה רמה אחידה

זאב אלקין: זה ברמה אחידה

מירב כהן: זה רמה אחידה, אוקיי

זאב אלקין: לעומת זאת, אני מכיר היטב את המאגר, וזה לא תלוי בכם כמשרד הקליטה

זאב אלקין:  את המאגר של הדירות של משרד השיכון

זאב אלקין:  יש למשרד השיכון דירות שהן נחשבות דירות של דיור ציבורי, שהן ריקות

זאב אלקין:  כי אף אחד לא לוקח אותן

זאב אלקין:  כי הן במצב נוראי

זאב אלקין:  כי אין למשרד אף פעם מספיק תקציבים כדי בסופו של דבר לשפץ אותן כמו שצריך

זאב אלקין:  הן נמצאות בשכונות נוראיות שאף אחד לא רוצה לגור שם וכולי

זאב אלקין:  זה דירות על אפס, כן? ומשרד השיכון עובד מאוד קשה כדי למכור אותן, לאפס אותן, כן למצוא מישהו שמוכן להיכנס וכולי

עודד פורר: זאת ההזדמנות, אגב

מירב כהן: הבחנה טובה

זאב אלקין: ושם, אין לך, הקריטריונים שלך לא יעבדו

זאב אלקין:  כי משרד השיכון יגיד "הנה, יש לי דירה

זאב אלקין:  הוא סירב פה, הוא סירב פה, הוא סירב פה"

זאב אלקין:  לפניו סירבו לדירה הזאת, אני מבטיח לך, עשרות אם לא מאות אנשים

זאב אלקין:  כי היא לא ראויה למגורים

זאב אלקין:  ומשרד השיכון יודע את זה עם עצמו, אבל הוא מחשיב אותה כי היא אצלו

עודד פורר: זאת ההזדמנות

זאב אלקין: ולכן, קריטריון כזה, שאגב, זה לגבי רוב האוכלוסייה, על בתי גיל זהב ומקבץ דיור – יש לו הגיון

זאב אלקין:  ואני גם אמרתי את זה בדיוני ועדת משנה שהיו פה

זאב אלקין:  קריטריון כזה על דירות הוא טעות

זאב אלקין:  הוא מכשיל אנשים

עודד פורר: אני רוצה לתת למשרד השיכון להתייחס

עודד פורר:  רות מנע נמצאת בזום

עודד פורר:  בבקשה, רות

עודד פורר:  אי אפשר להבין מה שאת אומרת, סליחה

מירב כהן: אז עד שזה יתוקן, אני רק אגיד משהו לגבי הקריטריונים שאמרתם

מירב כהן:  אני רואה שהנוהל האחרון נכתב בשנת 2009

מירב כהן:  שלא ייווצר מצב, אתה יודע, אנחנו מדברים פה על זה שייצרו סטנדרט הוגן לדירה שאם אתה מסרב לה זה נספר לך, ועלולים לשלול לך - - -     

זאב אלקין: גם לא מייצרים סטנדרט, מירב

עודד פורר: אני מקבל את מה שאמרת

זאב אלקין: היא לא יודעת סטנדרט לדירה כי זה לא תלוי בה

זאב אלקין:  מי שמייצר סטנדרט - - -     

מירב כהן: אז אתה אומר הבחנה בין דיור מוגן לדיור ציבורי

עודד פורר: בין דיור מוגן לבין דיור ציבורי

זאב אלקין: זה כן

זאב אלקין:  את זה אתם יכולים לעשות

מירב כהן: אוקיי

זאב אלקין: אני לא יודע אם אגף תקציבים ירד מכם ויראה בזה מילוי החלטת ממשלה

זאב אלקין:  זה יהיה נושא לשיח

זאב אלקין:  כי רוב הקליינטים הם קשישים, והם רלוונטיים דווקא לסיפור של בתי גיל הזהב

זאב אלקין:  הבעיה תהיה בדירות, ושם מי ייפגעו? אימהות חד-הוריות ונכים

זאב אלקין:  כי לנכים יש המון דרישות לדירה שלא תמיד ניתן - - -      

עודד פורר: שבדרך כלל כמעט ואין דירות עבורם

זאב אלקין: נכון

זאב אלקין:  אז מי שזכאי לדירת נ"ר (דירת נכסי רכישה), זה קריטריון ברור

זאב אלקין:  אבל, יש המון נכים שזה לא זכאות מדויקת לדירת נ"ר, אבל יש לו עדיין מינימום שהוא לא יכול

זאב אלקין:  ופה הסירובים האלה יגיעו לשלושה ככה

זאב אלקין:  כי יש ערים שיש מלאי דירות ריק, כי אף אחד לא לוקח אותן

מירב כהן: זה רעיון טוב, והוגן

עודד פורר: בבקשה, דני

עודד פורר:  בקצרה

דני גיגי: אני רק רוצה להגיד משהו גם ברמה הכללית וגם ברמה הפרטנית של הדיור הציבורי

דני גיגי:  ברמה הכללית אני רוצה להגיד שבאופן כללי כל הסיוע בשכר דירה היה אמור לעלות ולא לרדת

דני גיגי:  הסיוע בשכר דירה הוא מנגנון שלא התעדכן כבר שנים ארוכות, ולא רק האוכלוסיות של העולים סובלות מזה, כל האוכלוסייה סובלת מזה

דני גיגי:  ואני חושב שיש פה עניין שמצד אחד משרד האוצר לא רוצה להעלות את הסיוע בשכר דירה בגלל שהוא מבין שברגע שהוא יעלה את הסיוע בשכר דירה אז מחירי השכירויות יעלו, ומצד שני הוא לא רוצה לייצר אלטרנטיבות כמו דיור ציבורי, שיכולות באמת להביא לפתרון עבור אנשים

דני גיגי:  אז זה אחד

דני גיגי:      דבר שני שאני רוצה להגיד, לגופו של עניין, בסיפור של העולים, זה שאני מפחד ממנגנון הסירובים מאוד

דני גיגי:  אני רואה אותו יום-יום

דני גיגי:  אני רואה איך אנשים מאבדים את הזכאות שלהם בגלל שמשתמשים בזה כדי לגרום להם לסרב, וברגע שהם מסרבים פשוט שוללים להם את הזכויות

עודד פורר: חד משמעית

עודד פורר:  חד משמעית

זאב אלקין:  אני היום יודע לרדד את התור שלי כמשרד השיכון באמצעות הכלי הזה

עודד פורר: בדיוק

זאב אלקין: כי אני יודע שיש לי דירות שכולם יסרבו להן

זאב אלקין:  בבאר שבע למשל, אני בוודאות, חותם לך, אני מוצא לך שלוש דירות שכל מי שאתם מביאים לשם יסרב, ואז אני מתקדם בתור מהר מאוד

זאב אלקין:  מקצר לי את התור

עודד פורר: רות מנע, משרד השיכון, התייחסותך

רות מנע: אנחנו באירוע הזה של משרד הקליטה והפטור מתשלומים, זאת אומרת שכל הרשימה של הזכאים עוברת אלינו ואנחנו משלמים לפי אותה רשימה

רות מנע:  זאת אומרת שאם מישהו מקבל היום 10,000 – נשלם 10,000; 8,000 – נשלם 8,000

רות מנע:  אין לנו שום מידע באירוע של המסרבים

רות מנע:  בעולמות שלנו, מונהג מנגנון של מסרבים, הוא עובד כבר הרבה מאוד שנים, זה נכון - - -     

עודד פורר: סליחה, אני מצטער

עודד פורר:  אי אפשר, הסאונד הוא נוראי

עודד פורר:       אני אשאל, ואולי אולגה, או, בעצם מי שאחראי על מנגנון הסירובים ובחירות הדירות זה משרד הקליטה או משרד השיכון?     

אולגה דדון: לא, הסירובים אנחנו - - -     

רות מנע: באירוע הזה זה רק משרד הקליטה, לא אנחנו

רות מנע:  אנחנו מהווים - - - עבור רשימה שאנחנו מקבלים ממשרד הקליטה

עודד פורר: כן

עודד פורר:  עוד מישהו פה רוצה להתייחס? בקצרה רק כי אנחנו צריכים לסיים את הדיון

עודד פורר:  בבקשה אלקס

אלקס ריף: שלום לוועדה, שלום לכולם

אלקס ריף:  אני רוצה להצטרף לחבר הכנסת אלקין בנוגע להבחנה בין דירות לבין מקבצי דיור

אלקס ריף:  אבל, גם להגיד את מה שהאוצר התחיל להגיד – הדירות של הדיור הציבורי של בינוי ושיכון והדירות של הדיור הציבורי של משרד העלייה והקליטה זה לא אותו דבר

אלקס ריף:  אנחנו כן יודעים שגם בין שתי המסגרות האלה יש הבדלים

אלקס ריף:  אז כמו שאמרנו, רק אחרי שיהיה קריטריון ברור למה היא דירה ראויה שמוצעת, אפשר לעשות הבחנה

אלקס ריף:  וכנ"ל לגבי ה-25 שנה

אלקס ריף:  15 השנים האלה זה לא מספר רלוונטי

אלקס ריף:  חייבים להתחיל את המספר הזה מ-25

אלקס ריף:  פחות מזה זה פגיעה אנושה בעולים בתקופת מלחמה

אלקס ריף:  שידעו כולם

עודד פורר: ברור

עודד פורר:  בבקשה, מרינה

מרינה זמסקי: כן, אנחנו פה לא שומעים מספרים אמיתיים

מרינה זמסקי:  כי אם מדובר בזה שאלה שכבר עומדים בתור ימשיכו לקבל סיוע באותה רמה, וזה רלוונטי רק לאלה שיצטרפו בעתיד, אנחנו לא חוסכים פה כרגע שום דבר

מרינה זמסקי:  זה לא כסף אמיתי, זה איזשהו אקט של אפליה

מרינה זמסקי:  לא יהיה פה כסף

מרינה זמסקי:  זה הקטע

מרינה זמסקי:  כי מי שיצטרף עכשיו לתור, הוא יעמוד בסוף התור, ועד שיגיעו אליו ועד שיציעו לו שלוש אלטרנטיבות, זה ייקח זמנים

מרינה זמסקי:  אנחנו מדברים על קיצוצים שיתנו כסף עכשיו

מרינה זמסקי:  אז כל הקטע הזה הוא אפליה בלבד, ואין בזה שום תועלת כספית

עודד פורר: ברור

עודד פורר:  תודה

יעל הבסי-אהרוני: תודה

יעל הבסי-אהרוני:  אני רוצה להמשיך את מרינה

יעל הבסי-אהרוני:  בעצם אין פה שום, זאת אומרת, באמתלה של תקציב יוצרים פה איזשהו שינוי, שהדרך הנכונה לשנות אותו היא בדיוק ההיפך

יעל הבסי-אהרוני:  קודם כול, שיהיה נוהל שהוא לא משנת 2008 ו-2009

יעל הבסי-אהרוני:  ובדיונים של חבר הכנסת אלקין של ועדת המשנה למשרד הקליטה, שב והצהיר שממש אוטוטו, עוד חודש, עוד חודשיים, עוד שלושה חודשים

יעל הבסי-אהרוני:  לדעתי, התאריך האחרון היה איפשהו במאי, לפרסום הנוהל

יעל הבסי-אהרוני:  לא במשרד השיכון ולא במשרד הקליטה יש נוהל שמארגן את הדיור הציבורי לזקנים

יעל הבסי-אהרוני:  אני מדברת רק על בתי גיל זהב ומקבצי דיור, זה תחום העיסוק שלי

יעל הבסי-אהרוני:      אין נהלים שמארגנים לא את רשימת ההמתנה ולא את המפרט הנדרש

יעל הבסי-אהרוני:  אני מזכירה, לצערי אני חולקת על חבר הכנסת אלקין שבתי גיל זה ומקבצי דיור הם בערך באותה רמה

יעל הבסי-אהרוני:  דוח מבקר המדינה מ-2019 מצא 700 דירות שהן קטנות מהתקן

יעל הבסי-אהרוני:  דוחות הביקורת של "עמידר" מטעם משרד הקליטה מצאו ב-40% מהדירות ליקויים שחוזרים על עצמם משנה לשנה

יעל הבסי-אהרוני:  אז לפני שרצים באמתלת התקציב לפגוע בזכויות של אנשים, קודם כול צריך לארגן מחדש את כל האזור הזה

יעל הבסי-אהרוני:  שאף אחד לא מדליק עליו פנס

יעל הבסי-אהרוני:      חבר הכנסת אלקין דיבר על זה שוב ושוב בוועדת המשנה

יעל הבסי-אהרוני:  אני הצטרפתי לכבוד יושב-ראש הוועדה וגם לחברת הכנסת כהן וגם לחבר הכנסת אלקין בביקורים במקבצי דיור ובתי גיל זהב – כל הנושא הזה לא מאורגן ולא מוסדר בגלל

יעל הבסי-אהרוני:  אז עכשיו להתחיל להכניס שלושה סירובים כשאין לאף אחד שום בקרה אפקטיבית ושום מנהל תקין על מה שקורה שם

יעל הבסי-אהרוני:  לא הצלחתי להבין מה קורה למי שמתקשש בתוך התור, אני מודה

יעל הבסי-אהרוני:       אבל, כשיש לנו אלפי אנשים שממתינים בלי שום הגדרה של למה הם ממתינים ולמה ראוי שהם ימתינו, ואיך מאורגנת רשימת ההמתנה

יעל הבסי-אהרוני:  בעתירה לבג"ץ משרד הקליטה בכלל הגיב שרשימת ההמתנה מאורגנת בצורה אזורית ולא בהצעות לפי העיר

יעל הבסי-אהרוני:  אז לפני שעושים את זה, כל הדבר הזה צריך לצאת מהצעת התקציב, כי אין לו שום רלוונטיות לקיצוצים הנדרשים

יעל הבסי-אהרוני:  תודה

עודד פורר: טוב, אני רוצה לסכם את הדיון הזה, שהוא דיון מהיר באמת שקבענו אותו לאור החלטת הממשלה

עודד פורר:  דבר ראשון, ועדת העלייה והקליטה רואה בחומרה את הקיצוץ התקציבי בסיוע לעולים

עודד פורר:  אנחנו חושבים שזה סדר עדיפויות לקוי שקבעה הממשלה, שפוגע בשכבות החלשות ביותר, הנזקקות ביותר

עודד פורר:  שאגב, בתוכן, אני אתייחס בכלל באופן כללי גם לנושא העלייה, בתוכן, קבוצת אוכלוסייה שהיא מנוע צמיחה למשק

עודד פורר:  צריך להסתכל על זה ככה וצריך להבין עד כמה חשוב נושא העלייה והקליטה

עודד פורר:      בתוך כך אנחנו מבקשים לשנות את נושא הזכאות מ-15 שנה ל-30

עודד פורר:  אנחנו מקבלים את זה שמישהו שעלה בגיל 20 לא צריך לקבל את הסיוע המוגדל, אבל כן לקחת את ה-30 שנה לאור הדברים שאמר חבר הכנסת אלקין, והדוח שביצעה ממשלת ישראל בזמנו

עודד פורר:  לדעתי, זה היה ב-2016 או 2017, שהוצאת את הדוח, אלקין

עודד פורר:  משהו כזה

זאב אלקין: 2016

עודד פורר: 31 במאי 2016

זאב אלקין: בזמן שהצטרפתם לקואליציה

עודד פורר: אז הבקשה שלנו בעניין הזה היא להעלות את זה ל-30 שנה

עודד פורר:       בנוסף, אנחנו נקיים פה דיון על נהלים

עודד פורר:  על הנוהל של מתן הדיור

עודד פורר:  אני אקיים את זה במליאת ועדה

עודד פורר:  אני רוצה, תבואו ותציגו לנו בטווח זמן של שבועיים

עודד פורר:  אני מניח שיש לך טיוטה

עודד פורר:  אני מרשה לעצמי להניח שיש לך טיוטה לנוהל

עודד פורר:  אני רוצה שהדיון יהיה לפני שאתם מפרסמים נוהל

עודד פורר:  אני חושב שצריך להיות פה דיון שהוא דיון אמיתי, שהוא הזדמנות לשמוע את הציבור ולתקן

עודד פורר:  זה נכון שהפררוגטיבה לפרסום הנוהל היא של הממשלה, היא לא של הכנסת

עודד פורר:  אבל, מליאת הוועדה היא מקום שאפשר לעשות בו דיון ציבורי

עודד פורר:  שימוע ציבורי

עודד פורר:  אני חושב שזה נכון יותר

עודד פורר:       אם משרד התחבורה, אפרופו הדיון הקודם, היה עושה את זה, לפני שהוא קובע שצריך אפוסטיל בשביל רישיון נהיגה, כנראה שלא היינו מגיעים לדיון הקודם

עודד פורר:  שבועיים זה בסדר?     

אולגה דדון: אני לא יודעת להתחייב כרגע

אולגה דדון:  אנחנו צריכים להעביר את זה גם לאישור המנכ"ל, אנחנו צריכים לעשות עוד כמה בחינות אצלנו

עודד פורר: אנחנו נקבע ישיבה לעוד שבועיים

עודד פורר:  ככל שתהיה איזושהי בעיה תהי בקשר, בבקשה, עם מנהלת הוועדה

עודד פורר:  תודה רבה, הישיבה נעולה